Վանա լիճը իր ամբողջ ավազանով հանդիսանում է Վասպուրականի հմայքը: Ծովի մակարդակից բարձր է մոտ 1650 մ, մակերեսը գրավում է շուրջ 3,7 հազար քառակուսի կմ. տարածություն: Վանա լճի առավելագույն երկարությունը 124 կմ է, իսկ լայնությունը մոտ 51 կմ.: Միջին խորությունը 145 մետր, բայց մինչև 500մ խորություն ունեցող մասեր կան: Վանա լճի մակարդակը տարիների ընթացքում տալիս է զգալի տատանումներ, ընդ որում նրա ափերին առաջանում են նորանոր ծոցեր ու թերակղզիներ: Մոտ 2,5 անգամ մեծ է Սևանից: